Lav et referat af nedenstående tekst:

Tekst:
Ingen er som regel i tvivl om, når Stram Kurs-formanden Rasmus Paludan kommer på visit. Det var frederikshavnerne heller ikke, da Paludan tirsdag eftermiddag lagde vejen forbi - for her var han som altid ledsaget af et større politiopbud, som skulle sørge for hans sikkerhed. Det skriver Kanal Frederikshavn. De første tegn på, at partilederen var i byen, var foran Kattegat Silo, hvor der allerede inden klokken 13.00 var mindst tre patruljevogne tilstede. Derudover var der endnu en bil med civiltklædte betjente, der tydeligvis var i gang med at koordinere en indsats. Senere rykkede betjente og patruljebiler op i midtbyen foran Maskinhallen, hvor de blev observeret ved 14.30-tiden. Vagtchef Per Jørgensen, Nordjyllands Politi, bekræfter Kanal Frederikshavns oplysninger om, at partileder Rasmus Paludan, Stram Kurs, besøgte Frederikshavn tirsdag. Han må ikke oplyse, hvor mange ressourcer politiet har brugt på besøget, men sikkert er det, at PET og Nordjyllands Politi var ganske synlige i dag i Frederikshavn. - Alt gik stille og roligt, oplyser Per Jørgensen, og Rasmus Paludan har igen forladt Frederikshavn, sagde vagtchefen sidst på eftermiddag tirsdag.

Referat:
Mange frederikshavnere bemærkede tirsdag eftermiddag, at politiet var markant synligere, end de plejer at være i byen.